આ સમસ્યા અંગે સંજય કોટેચા સહીતના વેપારીઓએ ચીફ ઓફીસરને કરેલ લેખીત રજૂઆતમાં જણાવેલ કે, સફાઇ કરવા માટે ખોલવામાં આવેલ ગટરોમાં બેદરકારીપૂર્વક સંપૂર્ણ રીતે સાફ કરાઇ નથી. માત્ર ઉપર-ઉપરથી સાફ કરી અંદાજે ત્રણેક ટ્રેકટર જેટલી ગંદકી કાઢવામાં આવી છે. હકકીતમાં આ મુખ્ય ગટર ઉંડી હોય અને આજની તારીખે તેમાં મોટાપ્રમાણમાં ગંદકી જોવા મળી રહી છે. જો કે, સફાઇ કામગીરી ચાલી રહેલ ત્યારે ઘ્યાન દોરવા છતાં જાણી જોઇને બેદરકારી દાખવી છે. ત્યારે આ બાબતે તપાસ કરી સંપૂર્ણ સાફ થવી જરૂરી છે. ગટરની સફાઇ કામગીરી નાટકીય રીતે થતી હોય તેમ ગટર ખોલી નાંખ્યા પછી યોગ્ય આયોજન ન કરેલ હોવાથી અડઘો અડઘ બહાર કાઢેલ કચરો-ગારો ફરી ગટરમાં જ જાય છે. આ મુખ્ય ગટર ખુલ્લી હોવાથી રાહદારીઓ પર સતત અકસ્માતનું જોખમ રહે છે. ગટર ખુલ્યા બાદ આજદીન સુઘીમાં અનેક લોકો અને અબોલ પશુઓ ખાબકવાના અકસ્માતો થયા છે. સદનસીબે કોઇ મોટી જાનહાની કોઇને થઇ નથી. આ ખુલ્લી ગટરોથી મચ્છરોનું ઉપદ્રવ ખુબ વઘ્યુ હોવાથી વેપારીઓ, રાહદારીઓના આરોગ્ય જોખમાયુ છે.